
A LA VILA IILIIASMH 


DESCRIPCIÓ: 

V oldria posseir les qualitats (lel poeta per 
cantar-te, oh apreciat Masnou, amb so¬ 
nors versos tot el que vals i atresores, 
la teva seductora formosor i la grandesa 
del teu cor que, com imant potent, atrau a qui per 
primera vegada et mira. Voldria cantar com el ros¬ 
sinyol perquè el refilament, lloant les teves belleses, 
fos escoltat amb goig per tothora, xics i grans, 
propis i estranys. 

I amb més motiu ara que complint l'acord pres 
pels teus representants en el Municipi d’homenatjar 
als qui fóren apòstols de l’educaciò i de l’ensenyança 
durant molts anys en les teves Escoles públiques, 
pagues amb aquesta festa popular que tant t’en¬ 
laira un deute pendent i dónes una clara prova de 
gratitud a aquests benefactors. 

Més. pobre de mi. no puc fer-ho d'aquesta ma¬ 
nera, i tinc d'acontentar-me amb la senzilla prosa 
que la inspiració dicti a la ploma per a fer sobresor¬ 
tir la teva boniquesa, que és molta, riallera Vila. 
Tu. que de la formosa i sempre lloada costa llevan¬ 
tina de Barcelona sobrepujes a les demés poblacions 
germanes distingin-te per un marcat esperit alegroi 
i càndid, posseeixes totes les qualitats d una nena 
encisadora perquè de totes elles ets la més jove, la 
més estimada. 

Assentada damunt d’un suau turonet arran mateix 
de la mar, emmirallan-te sovint en les eeve^ aigües, 
passen llarga estona pels teus peus i per ample camí, 
nombrosos carruatges de totes menes ; per primi¬ 
tiva via de ferro espanyola, moltíssims trens de 
passatgers i mercaderies ; i pel teu somogut espill, 
vaixells de tota forma. I tu, joiosa i amb orgull 
contemples aquests propagadors del comerç, del 
progrés i de la civilització universal, recordant 
sempre que els teus braus marins, amb el seu talertt 
i treball, escamparen també arreu del món, el teu 
nom beneït. 

Al créixer, al desenrotllar-te, no volgueres, tendre 
Vila de la costa, que les cases fossin posades una ací 
i l’altra enllà, ni apilades com ho són en molts 
pobles, sinó que estimant tant com estimes la mar, 
no gosares apartar-te’n, i vas construir les cases 
arran de carretera, resultant-ne pocs carrers, però 
llargs, amples i paral·lels a la platja, a fi de què 
llurs habitants, agradats de la seva estada en¬ 
front la mar. no l’oblidessin mai i l’hi agraïssin 
constantment la seva antiga riquesa i magnificència. 
Fa pocs anys, al volguer-te estendre i tenir com 
les principals ciutats l’eixampla necessari, obrires 
nous carrers amb boniques i ben orientades casete 

per a les famílies obreres, allí on abans era vinya 
de Càn Cases i els seus encontorns. 

Al bell cim del turonet, i presidint totes les llars, 
ha fet ja una centúria que construïres l'església par¬ 
roquial entronitzant a l’apòstol Sant Pere, fent-lo 
patró teu, honorant-lo amb cultes sagrats i dema¬ 
nant-li certera guia i poderosa protecció. 

No has descuidat mai, posant-hi un ferm interès, 
• a fi de ressaltar més la teva natural bellesa, de pre¬ 
sentar-te a la vista dels teus admiradors, amb vesti¬ 
menta senzilla, seriosa i neta en extrem, poguen-te 
comparar, sense cap exageració, amb una coloma 
blanca quan es disposa a beure en un estany d’aigua 
potable. <;Oui no ho dirà així, si et contempla des 
d’una barqueta tot passejant per la mar? No ho 
dirà també, qui ha tingut ocasió de veure la netedat 
de dins les cases, la blancor de llurs façanes i la 
urbanització dels ventilats carrers que formen el 
teu conjunt? 

i Joiosa tú, població escollida, que per a fer més 
complertes les comoditats de la llar, tens abundor 
de sanitoses aigües procedents de no llunyanes mi¬ 
nes i il·luminació pel gas i l’electricitat! Dues places- 
mercats que diàriament et proveeixen de carns, 
peix. verdures i fruites dels encontorns. K1 vi, no 
cal dir que el culls del millor i per als que tenen 
bon paladar i diner, el Celler Sors podrà sempre 
assortir-los de ric xampany. 

Al preveure que els teus béns i les riqueses marí¬ 
times minvaven, et llensares al desenrotllament de la 
indústria i ben prompte les teves fàbriques de velam, 
gèneres de punt i teixits obtingueren fama, exte- 
nent-la actualment amb la fabricació de cartró- 
cuiro, vidre i laboratoris de productes farmacèu¬ 
tics, on hi troben ocupació moltíssims veïns. 

A vegades i sempre que et plau, deixes d’ésser 
marina i apartant les mirades de la mar, la rica 
vegetació de les fecondes hortes i vinyes en plans i 
pujols veïns, les regalades fonts de Càn Sors, Targa, 
Panna. Gurgui i Genesta, i els espessos boscos de 
les muntanyes d’Alella i Tevà abundosos en bolets, 
són per a tu, meravelles camperoles que et criden 
l’atenció i et sents pagesa o excursionista, acudint-hi 
amatenta per a fruir amb anhel d’aquests encants 
de la mare terra. 

1 quan la primavera vol deixar-te, quan els jorns 
són llargs i la calor comença a fer-se sentir, és quan 
et veus més acompanyada pels que fugint de les 
cavil·lacions i dels negocis de la ciutat comtal, 
vénen a estatjar-se a les teves cases, a reposar i a 
gaudir de les comoditats que els hi brindes durant 
els tres mesos d’estiu. Llavors contemples alegroia 
aquesta pròpia colònia, com et transforma la platja 
imitant rics balnearis amb les elegants casetes de 
banys, com honora el teu concorregut Passeig, 
Temple, Casino, centres i demés societats, assistint 
a les lluïdes festes religioses i profanes que sovint 
organitzes. 

Demés, comptes per a donar descans al cos i a 
1 esperit i expansió als cors, amb els divertiments 
que, gairebé setmanalment dónen les societats re¬ 
creatives teves. Balls, concerts i vetllades en el 
Centre Coral; esplèndides funcions teatrals en 
el Casino ; dramàtiques, còmiques o líriques en la 
Calàndria ; morals i religioses en la Catequística. 
A totes elles funcionen els respectius cinemes ins¬ 
tal·lats darrerament. 

No ho dubtis pas que també dónen especial relleu 
a la teva bellesa, els dos temples que alçares darrera 
la parroquial església: l'un a la Caritat, l’altre a la 

Saviesa. Són ells una constant prova dels teus sen¬ 
timents caritatius i anhels de il·lustració. A la Casa 
Benèfica hi troba refugi el veí pobre i desvalgut: 
a les Escoles públiques ensenyament i educació 
integral la infantesa, nodrint bé llurs intel·ligències 
i cors per a planejar millor el camí del seu pervindre. 

I per completar la teva obra cultural i artística, 
amb la iniciativa del teu fill predilecte i eminent 
Mestre En Lluís Millet, creares l’Orfeó Masnoví 
que, amb gran perseverança assoleix una perfecció 
en tots els cants dels seus concerts que executa i que 
son llargament aplaudits, sota la batuta de l'intel- 
ligent Mestre-director. Altrament, la nova Biblio¬ 
teca popular, nodrirà de coneixements útils als 
masnouencs llegidors perfeccionant llur il·lustració. 

No et manquen fervents col·laboradors caps de 
brot per aquestes obres de cultura, puix pot molt 
ben dir-se que, baix el teu mantell, dónes estatge a 
tres benemèrits fills teus : un famosíssim mestre 
de cant, un reconegut artista de dibuix i pintura 
i un llorejat poeta. 

L’ésser els teus fills de condicions envejables per 
la llealtat i honradesa, austers en les costums, pru¬ 
dents i pacífics en els actes de la seva vida, fa que 
tinguis, formosa Vila, sempre més admiradors que 
et contemplen extasiats i amorosos, tal com desit¬ 
jarien fer-ho els altres fills aimants que en estran¬ 
geres terres, lluny de les teves mirades, t’enyoren, 
perquè troben a mancar la teva natural bondat, la 
qual ni han pogut solament descobrir-ne de sem¬ 
blant en cap més de les viles i llocs d’Amèrica. Tots 
ells, tard o d’hora desitgen tornar al teu redós per 
a viure i poguer-hi morir. 

Per darrer elogi, tinc que lloar-te. rica Pubilla, 
el bell jardí compost de fresques i flairoses flors 

que amb vius i delicats colors t’encanten i a tothora 
t’oinplenen de suaus perfums. Flors, que en bonic 
ramell, portes molt joiosa en les mans sempre que 
estàs de festa ; sí, és tot aquest estol de noies de 
rostre falaguer, ulls clars, llavis rojos i encisador 
somriure què habillades amb elegància i serietat, 
a la vesprada passejen pel millor passeig de la vila 
nadiua escampant arreu llurs gràcies jovenívoles, 
rublertes d’alegria i amor que embadaleixen i lliguen 
fortament als joves que de prop les segueixen. 

Guarda bé. estimada vila de Masnou, totes aques¬ 
tes belleses i qualitats naturals, estigues joiosa de 
posseir-les, mes sense vanitat; adquireix-ne de no¬ 
ves com ja fas i no tinguis temença de que deixis 
d’ésser mai el que ets per tots conceptes, el joiell 
més ric de la Costa de Llevant. 


F. B. S. 

